**УПУТСТВО**

**ЗА РЕАЛИЗАЦИЈУ ПРОГРАМА ЗА УНАПРЕЂЕЊЕ САРАДЊЕ И**

**ПОДИЗАЊЕ КАПАЦИТЕТА НА РЕГИОНАЛНОМ И ЛОКАЛНОМ НИВОУ**

Београд, децембар 2017. године

САДРЖАЈ

[1 ОСНОВНЕ ИНФОРМАЦИЈЕ О ПРОГРАМУ 3](#_Toc500852498)

[1.1 ПРАВНИ ОКВИР 3](#_Toc500852499)

[1.2 ТЕРМИНИ И СКРАЋЕНИЦЕ 3](#_Toc500852500)

[1.2.1 Значење термина у смислу овог програма 3](#_Toc500852501)

[1.2.2 Скраћенице коришћене у упутству (по азбучном реду) 4](#_Toc500852502)

[1.3 ЦИЉЕВИ ПРОГРАМА 5](#_Toc500852503)

[1.3.1 Општи циљ 5](#_Toc500852504)

[1.3.2 Специфични циљеви и очекивани резултати 5](#_Toc500852505)

[1.4 РАСПОЛОЖИВА ФИНАНСИЈСКА СРЕДСТВА 6](#_Toc500852506)

[1.4.1 Буџет Програма 6](#_Toc500852507)

[2 УСЛОВИ ПРОГРАМА 6](#_Toc500852508)

[2.1 Износ бесповратних финансијских средстава 6](#_Toc500852509)

[2.2 Подносиоци пријава 6](#_Toc500852510)

[2.2.1 Општи услови 6](#_Toc500852511)

[2.2.2 Број пријава по подносиоцу 6](#_Toc500852512)

[2.2.3 Напомена 6](#_Toc500852513)

[2.3 Намена бесповратних средстава 7](#_Toc500852514)

[2.3.1 Прихватљиве пројектне активности 7](#_Toc500852515)

[2.3.2 Пројектне активности које нису прихватљиве 7](#_Toc500852516)

[2.3.3 Трајање пројекта 7](#_Toc500852517)

[2.4 Трошкови пројекта 7](#_Toc500852518)

[2.4.1 Оправдани трошкови: 7](#_Toc500852519)

[2.4.2 Неприхватљиви трошкови 9](#_Toc500852520)

[3 ПРОЦЕДУРА СПРОВОЂЕЊА ПРОГРАМА 9](#_Toc500852521)

[3.1 НАЧИН ПРИЈАВЉИВАЊА](#_Toc500852522) 10

[3.1.1 Документација која се доставља 10](#_Toc500852523)

[3.1.2 Место и рок за достављање документације 10](#_Toc500852524)

[3.1.3 Друге информације 10](#_Toc500852525)

[3.2 ОЦЕНА И СЕЛЕКЦИЈА ПРИЈАВА 11](#_Toc500852526)

[3.2.1 Провера формалне исправности поднетих пријава 11](#_Toc500852527)

[3.2.2 Оцена поднетих предлога пројеката 11](#_Toc500852528)

[3.2.3 Доношење одлуке о одобравању средстава 13](#_Toc500852529)

[3.2.4 Поступак по приговору 13](#_Toc500852530)

[3.3 ЗАКЉУЧИВАЊЕ УГОВОРА 13](#_Toc500852531)

[3.3.1 Динамика преноса средстава 14](#_Toc500852532)

[3.3.2 Средство обезбеђења 14](#_Toc500852533)

[3.3.3 Праћење пројекта (мониторинг и евалуација) 14](#_Toc500852534)

[3.3.4 Документација која се подноси након реализације пројектних активности 14](#_Toc500852535)

# ОСНОВНЕ ИНФОРМАЦИЈЕ О ПРОГРАМУ

Развојна агенција Србије је креирала Програм за унапређење сарадње и подизање капацитета на регионалном и локалном нивоу путем кога има за циљ да унапреди економски и регионални развој кроз јачање међуинституционалне сарадње и капацитета АРРА, ЈЛС и КЛЕР. Кроз Програм би се идентификовали сви релевантни субјекти регионалног развоја, као и потребе за унапређењем капацитета, а све у циљу заједничке реализације пројеката од значаја за регионални развој.

За реализацију овог програма Развојна агенција Србије је у свом програмском буџету за 2017. годину определила 10 милиона динара. Подршка се реализује као суфинансирање дела оправданих трошкова пројеката које ће у партнерству реализовати АРРА и ЈЛС, односно КЛЕР, а који су усмерени на:

* промоцију значаја регионалног развоја и субјеката регионалног развоја, као и важности придруживања ЕУ;
* умрежавање партнера на међународном, регионалном и локалном нивоу кроз унапређивање и јачање међуинституционалне сарадње;
* унапређење капацитета субјеката регионалног развоја у областима: управљање развојним пројектима, привлачење директних инвестиција и промоција извоза; приступ и повлачење средстава из различитих извора финансирања (ЕУ и други фондови);
* подршка за подстицање равномернијег регионалног развоја кроз реализацију међуинституционалних активности и креирање механизама подршке ММСП и предузетницима (кроз прикупљање података о потребама привреде, обраду и анализу података), односно стимулисање пословног удруживања и креирањe ланаца вредности.

## ПРАВНИ ОКВИР

Правни оквир за реализацију Програма чине: Закон о улагањима („Сл. гласник РС”, бр. 89/2015); Закон о регионалном развоју („Сл. гласник РС”, бр. 51/2009, 30/2010 и 89/2015 – други закон), Закон о јавним агенцијама („Сл. гласник РС”, бр. 18/05 и 81/05); Закон о контроли државне помоћи („Сл. гласник РС“, бр. 51/2009); Закон о рачуноводству („Сл. гласник РС“ бр. 62/2013); Закон о платном промету („Сл. лист СРЈ" бр. 3/02, 5/03, 43/04, 62/06, 111/09 - др. закон, 31/11 и 139/2014 – др. закон); Закон о привредним друштвима („Сл. гласник РС" бр. 36/11, 99/11, 83/14 и 5/15 – др. закон); Уредба о правилима за доделу државне помоћи („Службени гласник РС“, бр. 13/2010, 100/2011, 91/2012, 37/2013, 97/2013 и 119/2014); Уредба о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Сл. гласник РС" бр. 74/10 и 4/12); Уредба о утврђивању јединствене листе развијености региона и јединица локалне самоуправе за 2014. годину („Сл. гласник РС“ број 104/2014); Програм рада РАС за 2017. годину, као и уговори којима се конкретизују права и обавезе између РАС и корисника.

## ТЕРМИНИ И СКРАЋЕНИЦЕ

### 1.2.1 Значење термина у смислу овог програма

|  |  |
| --- | --- |
| **Подносилац пријаве** | АРРА и ЈЛС, односно КЛЕР као партнери (број АРРА и ЈЛС у партнерству није ограничен), а који подносe пријаву пројекта.  |
| **Корисник**  | Подносилац пријаве који испуњава критеријуме за учешће по Јавном позиву, а чија је пријава одобрена за финансирање. |
| **Испоручилац**  | Привредни субјект од кога Корисник набавља одређена добра и/или услуге, а по основу уговора и/или предрачуна и/или понуде и/или наруџбенице. Испоручилац може бити: добављач и/или пружалац услуга и слично. |
| **Крајњи корисници**  | Група/ентитет који ће имати директан позитиван ефекат од пројекта на нивоу специфичних циљева и резултата.  |
| **Пријава** | Скуп свих образаца и докумената дефинисаних јавним позивом и овим упутством која се подносе ради пријаве пројекта.  |
| **Допуштена пријава** | Пријава која испуњава услове прописане Јавним позивом и овим програмом. |
| **Потпуна пријава** | Пријава која је поднета у складу са Јавним позивом и уз коју су поднети сви потребни документи предвиђени овим програмом.  |
| **Пројекат** | Скуп активности које се реализују да би се постигли циљеви у оквиру предвиђеног буџета, доступним ресурсима и у оквиру планираног времена. |
| **Рок (Трајање пројекта)** | Рок је период од почетка до завршетка свих планираних пројектних активности, а исти се дефинише уговором са РАС. |
| **Радна група** | Директор РАС решењем образује радну групу коју чине запослени у РАС, ради административне обраде, провере формалне исправности поднетих пријава по овом програму и прелиминарне оцене пројеката. |
| **Комисија** | Директор РАС решењем образује комисију за преглед и оцену пројеката, која анализира и верификује предлоге оцена радне групе и сачињава извештај са предлогом одлуке по основу поднетих пријава; даје сагласност на све измене и допуне одобрених пројеката у току реализације истих. |
| **Акредитована регионална развојна агенција** | Развојна агенција регистрована као привредно друштво или удружење, акредитована у складу са Уредбом о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Сл. гласник РС“ број 74/2010, 4/2012). |

### 1.2.2 Скраћенице коришћене у упутству

|  |  |
| --- | --- |
| **Програм** | Програм за унапређење сарадње и подизање капацитета на регионалном и локалном нивоу |
| **Јавни позив** | Јавни позив за доделу бесповратних средстава у оквиру Програма за унапређење сарадње и подизање капацитета на регионалном и локалном нивоу |
| **РАС** | Развојна агенција Србије |
| **АРРА** | Акредитована регионална развојна агенција |
| **АПР** | Агенција за привредне регистре  |
| **ЈЛС** | Јединица локалне самоуправе |
| **КЛЕР** | Канцеларија за локални економски развој |
| **Комисија** | Комисија за преглед и оцењивање предлога пројеката подносиоца пријаве |
| **ММСПП** | Микро, мала и средња привредна друштва и предузетници  |
| **ПДВ** | Порез на додату вредност |

## ЦИЉЕВИ ПРОГРАМА

### 1.3.1 Општи циљ

Општи циљ је унапређење економског и регионалног развоја кроз јачање међуинституционалне сарадње и кадровских капацитета релевантних субјеката регионалног развоја.

### 1.3.2 Специфични циљеви и очекивани резултати

| **Р. БР.** | **СПЕЦИФИЧНИ ЦИЉЕВИ**  | **Р.БР.** | **РЕЗУЛТАТИ**  |
| --- | --- | --- | --- |
|  | Повећање свести о значају регионалног развоја и важности придруживања ЕУ;  | 1.1. | Релевантни субјекти регионалног развоја упознати са значајем регионалног развоја и придруживањем ЕУ; |
|  | Успостављање и унапређење међуинституционалне сарадње на међународном, регионалном и локалном нивоу; | 2.1. | Унапређена сарадња кроз умрежавање партнера међу институцијама на међународном, регионалном и локалном нивоу. |
|  | Унапређење кадровских капацитета субјеката регионалног развоја  | 3.1. | Унапређени кадровски капацитети субјеката регионалног развоја кроз одржавање обука на теме: управљање пројектима, привлачење инвестиција, промоција извоза и изворa финансирања. |
|  | Успостављање механизама подршке ММСП и предузетницима, као и стимулисање пословног удруживања и креирања ланаца вредности. | 4.1. | Успостављени механизми подршке ММСП и предузетницима; |
| 4.2. | Успостављени нови облици пословних удруживања; |
| 4.3. | Креирани нови ланци вредности. |

## РАСПОЛОЖИВА ФИНАНСИЈСКА СРЕДСТВА

### 1.4.1 Буџет Програма

Укупан буџет Програма износи **10.000.000,00 динара**.

# УСЛОВИ ПРОГРАМА

### 2.1 Износ бесповратних финансијских средстава

Расположива средства се одобравају по пројекту као суфинансирање у висини **до 50%** оправданих трошкова пројекта без ПДВ.

Максималан износ бесповратних средстава је **2.000.000,00 динара.**

Средства се додељују Кориснику у складу са чл. 95 - 97. Уредбе о правилима за доделу државне помоћи („Службени гласник РС“, бр. 13/10, 100/11, 91/12, 37/13 и 97/13, 119/2014), као државна помоћ мале вредности (*de minimis* државна помоћ).

У складу са чланом 95. Уредбе, износ *de minimis* државне помоћи који се додељује кориснику не сме прећи 23.000.000,00 динара у било ком периоду у току три узастопне фискалне године.

## Подносиоци пријава

### 2.2.1 Општи услови

Право на учешће у Програму и коришћење бесповратних средстава имају АРРА и ЈЛС, односно КЛЕР као партнери, уколико испуњавају следеће опште услове:

1. да имају уговор о сарадњи партнера на пројекту;
2. да имају измирене обавезе по основу пореза и доприноса;
3. да су обезбедили обавезно учешће за реализацију пројекта у складу са овим програмом;
4. да за исте активности за које конкуришу за доделу бесповратних средстава нису користили подстицајна средства која потичу из буџета Републике Србије, буџета Аутономне покрајине Војводине и буџета ЈЛС или донаторских организација.

### 2.2.2 Број пријава по подносиоцу

Подносилац пријаве може да кандидује највише један пројекат. Као Подносилац пријаве сматрају се сви партнери на пројекту.

### 2.2.3 Напомена

РАС неће закључити уговор са Подносиоцем пријаве уколико се током процеса пријављивања, оцене, селекције или уговарања утврди да Подносилац пријаве или партнер:

1. подлеже сукобу интереса;
2. да је дао лажне информације или уколико није дао све потребне информације које је РАС тражио, а које представљају услов за учешће на Јавном позиву.

##  Намена бесповратних средстава

### Прихватљиве пројектне активности

Програм подржава пројекте који ће се реализовати кроз следеће активности:

* промоцију значаја регионалног развоја и субјеката регионалног развоја, као и важности придруживања ЕУ;
* умрежавање партнера на међународном, регионалном и локалном нивоу кроз унапређивање и јачање међуинституционалне сарадње;
* унапређење капацитета субјеката регионалног развоја у областима: управљање развојним пројектима, привлачење директних инвестиција и промоција извоза; приступ и повлачење средстава из различитих извора финансирања (ЕУ и други фондови);
* подршку за подстицање равномернијег регионалног развоја кроз реализацију међуинституционалних активности и креирање механизама подршке ММСП и предузетницима (кроз прикупљање података о потребама привреде, обраду и анализу података), као и стимулисање пословног удруживања и креирањe ланаца вредности.

### 2.3.2 Пројектне активности које нису прихватљиве

Средства се не могу користити за:

1. пројекте чији ће учинак непосредно користити једном привредном субјекту;
2. пројектне активности које су усмерене ка секторима: дуванска индустрија; производња дестилованих алкохолних пића; организација игара на срећу; производња и продаја оружја и војне опреме; трговина и примарна пољопривредна производња;
3. пројекте који се тичу само или углавном индивидуалних стипендија за студије и обуке, као и индивидуална спонзорства за учешће на радионицама;
4. заостале обавезе по основу такси и пореза, зајмове и рате за отплату кредита;
5. трошкове гаранција, полиса осигурања, камате, трошкове банкарског пословања и курсне разлике;
6. царинске и административне трошкове;
7. трошкове принудне наплате;
8. пројекти који су повезани са политичким партијама;
9. пројекте усмерене на донације у добротворне сврхе.

### 2.3.3 Трајање пројекта

Рок за завршетак уговорених активности и реализацију плаћања у оквиру одобреног пројекта је **18 месеци од датума потписивања уговора са РАС**.

## Трошкови пројекта

### 2.4.1 Оправдани трошкови:

Оправдани трошкови су трошкови за које се одобравају бесповратна средства по овом пројекту, а који испуњавају следеће услове:

1. да су настали током реализације пројекта;
2. да су наведени у планираном буџету пројекта;
3. да су неопходни за имплементацију активности пројекта;
4. да су мерљиви и да се евидентирају, а према важећим рачуноводственим стандардима;
5. да су разумни у складу са захтевима финансијског управљања, посебно у погледу економичности и ефикасности;
6. да се наведени трошкови не покривају из неких других извора финансирања (не сме доћи до дуплог финансирања).

**Као оправдани трошкови пројекта признају се:**

1. Трошкови припреме и организације догађаја (обука, семинар, конференција и сл.):
	1. Трошкови ангажовања предавача, тренера, ментора и модератора;
	2. Трошкови превода;
	3. Трошкови закупа простора и/или опреме;
	4. Трошкови освежења за учеснике (кетеринг, безалкохолна пића);
	5. Трошкови припреме, израде и набавке промотивног материјала (трошкови дизајна, израда позивница, публикација, лифлета, брошура, упутстава, фасцикле, оловке, УСБ и сл);
	6. Путни трошкови – превоз учесника и лица ангажованих на пројекту (карте, изнајљивање превозних средстава, путарина, гориво);
	7. Трошкови смештаја учесника и лица ангажованих на пројекту;
2. Трошкови израде анализа:
	1. Трошкови израде студија изводљивости, израда пројектно техничке документације;
	2. Трошкови спровођења истраживања и израда анализа;
	3. Трошкови публикација (студија, анализа и извештаја о истраживањима).
3. Трошкови развоја и унапређења услуга подршке за подстицање равномернијег регионалног развоја:
	1. Трошкови припреме и развоја нове услуге;
	2. Трошкови за унапређење постојећих услуга;
	3. Трошкови ангажовања специјализованих стручњака;
	4. Трошкови креирања система за мониторинг и евалуацију услуга;
	5. Остали трошкови развоја и унапређења услуга.
4. Трошкови за повећање видљивости пројекта (рекламе, билборди, тотеми, промо филмови, наступ у медијима, израда интернет презентација)
	1. Трошкови штампане рекламе
	2. Трошкови аудио и видео рекламе
	3. Трошкови интернет рекламе
5. Трошкови управљања пројектом (могу бити у максималној висини до 20% укупне вредности пројекта):
	1. Плате лица запослених код подносиоца пријаве/партнера ангажованих на пројекту;
	2. Трошкови закупа канцеларијског простора за време трајања пројекта;
	3. Режијски трошкови канцеларијског простора за време трајања пројекта (трошкови електричне енергије, грејања, воде, телефона и сл.);
	4. Трошкови набавке потрошног материјала за потребе канцеларије у којој ће се пројекат имплементирати (папир, тонери, оловке, фасцикле и друго).

### 2.4.2 Неприхватљиви трошкови

Бесповратна средства се не могу користити за:

1. заостале обавезе по основу такси и пореза, зајмова и рата за отплату кредита;
2. трошкове гаранција, полиса осигурања, камата, банкарског пословања, курсних разлика;
3. казне, финансијске казне и трошкове судског поступка;
4. царинске трошкове;
5. трошкове принудне наплате;
6. ПДВ.

# ПРОЦЕДУРА СПРОВОЂЕЊА ПРОГРАМА

РАС креира Упутство за спровођење Програма, у оквиру кога детаљно разрађује и утврђује услове Програма, процедуру спровођења програма, начин пријављивања, оцену и селекцију пријава, доказну документацију, обрасце, као и механизме за праћење и контролу имплементације пројеката.

РАС расписује Јавни позив за учешће по Програму. Јавни позив садржи основне информације о Програму: податке о висини средстава која се додељују, услове за подношење пријаве, место подношења пријаве – адреса РАС, као и остале релевантне информације.

Директор РАС решењем образује Радну групу. Радна група врши административну обраду пријава пројеката, проверу формалне исправности, претходну анализу, прелиминарну оцену, припрему документације за рад Комисије, административну обраду предмета по доношењу одлуке директора и праћење реализације одобрених пројеката.

Директор РАС решењем образује Комисију за оцену пројеката. Комисија разматра приспеле пријаве и документацију и оцењује пријаве према утврђеним критеријумима. Подносиоци пријаве чији је пројекат вреднован са минимум 51 бодом, позивају се на одбрану и презентацију пројекта пред Комисијом, која по одбрани пројекта сачињава финалну оцену и припрема предлог одлуке директору РАС. Комисија задржава право да уколико утврди неправилности при одбрани пројекта, исти оцени негативно и о томе припреми образложење за директора РАС и Подносиоца пријаве.

Директор РАС на предлог Комисије доноси коначну одлуку о поднетој пријави. РАС обавештава све Подносиоце пријава о донетој одлуци по њиховој пријави.

Подносиоци пријава којима су одобрени пројекти се позивају на потписивање уговора. Уговором се прецизирају сва права и обавезе за реализацију пројекта, износ одобрених средстава, намена средстава по пројектним активностима, начин извршавања обавеза, начин плаћања, рок и извештавање о реализованим активностима.

Корисници, по реализацији пројекта, достављају РАС Завршни извештај о реализацији пројекта и пратећу документацију у складу са Уговором. РАС, по извршеној анализи извештаја, задржава право да Кориснику који поднесе непотпун извештај или на било који други начин не испуни уговорне обавезе, не исплати средства предвиђена Уговором.

## НАЧИН ПРИЈАВЉИВАЊА

### 3.1.1 Документација која се доставља

Документација која се обавезно доставља приликом подношења предлога пројекта је:

1. Образац 1 – Пријава пројекта (попуњена, потписана и оверена од стране Подносиоца пријаве);
2. Образац 2 – Изјава подносиоца пријаве о прихватању услова за доделу средстава;
3. Образац 3 – Изјава о додељеној државној помоћи мале вредности (de minimis државна помоћ);
4. Образац 4 – Буџет пројекта;
5. Образац 5 – Наратив буџета;
6. Образац 6 – Структура учешћа партнера на пројекту;
7. Образац 7 – Подаци о партнерима на пројекту;
8. Уговор о сарадњи на реализацији пројекта закључен између партнера (*АРРА и ЈЛС, односно КЛЕР*);
9. Уверење надлежне пореске управе да је подносилац пријаве измирио све јавне приходе (порезе и доприносе), које не сме бити издата пре датума објављивања Јавног позива (оргинал или фотокопија);
10. Биланс стања, биланс успеха и статистички извештај подносиоца пријаве за 2016. годину са копијом Потврде о регистрацији редовног годишњег финансијског извештаја за 2016. годину издатом од АПР, односно Одлука о усвајању завршног рачуна буџета јединице локалне самоуправе за 2016. годину. *(Уколико Подносилац пријаве није добио Потврду о регистрацији редовног годишњег финансијског извештаја за 2016. годину, доставити биланс стања, биланс успеха и статистички извештај за 2016. годину, потписане и оверене од стране лица одговорног за састављање финансијског извештаја и писану изјаву законског заступника подносиоца пријаве о веродостојности и истоветности примерку који је достављен АПР на коначну обраду)*;
11. Образац 8 – Контролна листа (*допунски образац – није обавезан*).

РАС задржава право да, уколико је потребно, затражи додатну документацију од Подносиоца пријаве, али само за комплетне пријаве.

### 3.1.2 Место и рок за достављање документације

Пријаве пројекта са свим пратећим обрасцима и документацијом се подноси лично или препорученом поштом на Писарницу РАС, у штампаном и електронском облику (на УСБ), на адресу: Београд, Кнеза Милоша 12/III канцеларија 301, са назнаком: **Пријава на Јавни позив за учешће у Програму за унапређење сарадње и подизање капацитета на регионалном и локалном нивоу.**

Јавни позив је отворен **до утрошка средстава.**

### 3.1.3 Друге информације

Упутство за спровођење Програма и сви пратећи обрасци доступни су на сајту РАС: [www.ras.gov.rs](http://www.ras.gov.rs)

За све детаљније информације о Програму можете се обратити РАС на електронску адресу: regionalnirazvoj@ras.gov.rs

Питања и одговори (који се често понављају) биће објављивани на сајту РАС.

## ОЦЕНА И СЕЛЕКЦИЈА ПРИЈАВА

### 3.2.1 Провера формалне исправности поднетих пријава

Поднета пријава мора бити потпуна.

Проверу формалне исправности поднетих пријава врши Радна група, контролом докумената наведених у Обрасцу 8 - Контролна листа са документацијом поднетом уз пријаву пројекта.

### 3.2.2 Оцена поднетих предлога пројеката

Комисија разматра формално исправне приспеле пријаве и пратећу документацију, анализира и проверава допуштеност пријаве, а затим их оцењује по следећим критеријумима:

МАКСИМАЛАН БРОЈ БОДОВА: **100**

|  |
| --- |
| **Оцена приложеног пројекта** |
| Критеријуми | Категорије | максималан бр. бодова |
| 1. Ефекти пројекта  | Унапређени кадровски капацитети субјеката регионалног развоја | 20 |
| Унапређена сарадња кроз умрежавање партнера међу институцијама на међународном, регионалном и локалном нивоу | 15 |
| Успостављени механизми подршке ММСП и предузетницима; Успостављени нови облици пословних удруживања; Креирани нови ланци вредности | 12 |
| Релевантни субјекти регионалног развоја упознати са значајем регионалног развоја и придруживањем ЕУ | 10 |
| **максималан број бодова:** | **20** |
| 2. Обухват пројектa - број крајњих корисника | Више од 10 | 10 |
| Од 6 до 10 | 5 |
| Од 3 до 5 | 3 |
| **максималан број бодова:** | **10** |
| 3. Буџет и ефективност трошкова | Однос између процењених трошкова и очекиваних резултата је задовољавајући | 2 |
| Предложени трошкови неопходни су за реализацију пројектних активности | 3 |
| **максималан број бодова (кумулативно):**  | **5** |
| 4. Територија на којој се имплементира пројекат | I група развијености ЈЛС | 1 |
| II група развијености ЈЛС | 2 |
| III група развијености ЈЛС | 3 |
| IV група развијености ЈЛС | 4 |
| Девастирана подручја | 5 |
| **максималан број бодова:**  | **5** |
| 5. Да ли је пројекат рађен у партнерству са једном или више ЈЛС/АРРА? | Са више од три ЈЛС/АРРА | 5 |
| Са две до три ЈЛС/АРРА | 3 |
| Са једном ЈЛС/АРРА | 0 |
| **максималан број бодова:**  | **5** |
| 6. Релевантност предложеног пројекта | Предлог пројекта је усаглашен са циљевима и резултатима Програма | 3 |
| Проблеми и потребе крајњих корисника су јасно дефинисани | 2 |
| Предложени пројекат одговара на проблеме и ограничења на националном/регионалном/ локалном нивоу | 3 |
| Предложени пројекат одговара на проблеме и потребе крајњих корисника | 2 |
| **максималан број бодова (кумулативно):**  | **10** |
| 7. Изводљивост пројекта | Предложене активности су прикладне, практичне и усаглашене са циљевима и очекиваним резултатима | 3 |
| План пројектних активности је јасан и изводљив | 3 |
| Предложени пројекат садржи објективно мерљиве индикаторе резултата пројекта | 4 |
| **максималан број бодова (кумулативно):** | **10** |
| 8. Видљивост пројекта | Постоји јасан план дисеминације и промоције пројекта | 5 |
| Планиран је оквир дисеминације и промоције пројекта | 3 |
| Не постоји план дисеминације и промоције пројекта | 0 |
| **максималан број бодова:** | **5** |
| 9. Одрживост | Пројекат ће имати мерљив утицајна крајње кориснике | 6 |
| Пројекат ће имати ефекат умножавања (укључујући обим понављања и проширивања резултата пројекта и ширења информација) | 4 |
| Очекивани резултати предложеног пројекта су институционално и/или на неки други начин одрживи(на нивоу доношења одлука, еколошки и др.) (*Да ли ће се успоставити структуре које ће наставити активности на крају пројекта? Да ли ће постојати локално „власништво“ над резултатима пројекта?)* | 6 |
| Обезбеђена је финансијска одрживост пројекта(*На који ће начин активности бити финансиране након што се заврши финансирање од стране РАС?)*  | 4 |
| **максималан број бодова (кумулативно):** | **20** |
| 10. Економски утицај | Пројекат има утицај на локални/регионални економски развој | 5 |
| Постоји могућност реплицирања у другим секторима/локалним заједницама | 5 |
| **максималан број бодова (кумулативно):** | **10** |
| **Тотал:** | **\_\_\_/100** |

### 3.2.3 Доношење одлуке о одобравању средстава

Директор РАС доноси коначну одлуку о поднетој пријави. РАС доставља одлуку са образложењем свим Подносиоцима пријава у року од 15 дана од дана доношења одлуке.

Одлуку о одобреним средствима РАС доставља Кориснику, а затим га позива да приступи потписивању уговора.

## 3.2.4 Поступак по приговору

Подносиоци пријава имају право приговора на одлуку директора РАС. Приговор се подноси у року од 8 дана од дана пријема одлуке. Директор РАС сазива Комисију која разматра приговор, сагледава поново комплетан пројекат и сву пројектну документацију, преиспитује оцену и доноси коначан предлог одлуке о статусу пројекта, након чега се сачињава одговор на приговор у року од 15 радних дана од дана пријема приговора.

## ЗАКЉУЧИВАЊЕ УГОВОРА

Уговором између РАС и Корисника прецизирају се сва права и обавезе у току реализације пројекта, намена средстава по пројектним активностима дефинисана буџетом пројекта, начин извршавања обавеза, рок, извештавање о реализованим активностима и начин плаћања. Саставни део Уговора је и Образац за мониторинг и евалуацију пројекта.

### 3.3.1 Динамика преноса средстава

Одобрена средства РАС преноси на рачун Корисника код пословне банке односно Управе за трезор, према следећој динамици:

* аванс 50% одобреног износа по потписивању Уговора између РАС и Корисника и пријема Обрасца 9 - Захтев за плаћање са прописаном пратећом документацијом;
* преостали одобрени износ по окончању пројекта у виду рефундације средстава, а на основу поднетог захтева за плаћање и пратеће документације дефинисане уговором (рачуни, изводи, завршни извештај и слично).

### 3.3.2 Средство обезбеђења

Као средство обезбеђења за добро извршење посла Корисник по потписивању уговора са РАС доставља оверену и потписану бланко соло меницу са овереним и потписаним меничним овлашћењем. Менично овлашћење мора бити потписано и оверено, у складу са Законом о платном промету, а бланко соло меница регистрована у Регистру меница и овлашћења Народне банке Србије.

**3.3.3 Праћење пројекта (мониторинг и евалуација)**

У периоду од 3 године од потписивања уговора, РАС ће вршити мониторинг и евалуацију пројектних активности. Мониторинг и евалуација одобреног пројекта вршиће се од стране РАС на сваких шест месеци у току трајања пројекта и једном годишње након завршетка пројекта.

Корисник је дужан да омогући несметан приступ подацима у циљу праћења и надзора реализације одобреног пројекта.

Корисник је у обавези да омогући несметано обављање евалуације и мониторинга реализованог пројекта од стране представника РАС.

РАС задржава право да раскине Уговор са Корисником, уколико уочи неправилности у току реализације пројекта и ако Корисник одбије да учествује у поступку мониторинга и евалуације пројекта.

## 3.3.4 Документација која се подноси након реализације пројектних активности

По завршетку свих пројектних активности, у року који се дефинише Уговором, Корисник доставља:

* Завршни извештај о реализацији пројекта - Образац 10;
* Фактуре, уговори и остала финансијска документација на основу којих су трошена средства по целом пројекту;
* изводи из пословне банке/Управе за трезор са назнаком извршеног плаћања;
* други докази о завршеним пројектним активностима и извршеним плаћањима.

Сви рачуни морају бити плаћени са рачуна Корисника.

РАС задржава право да, уколико је потребно, затражи додатну документацију у сврху доказивања реализације подржане активности.

РАС задржава право да, уколико је потребно, затражи додатне податке/документацију и до три године након реализације пројекта.